…Заяўленае свята для ўсіх “INФЭСТ” было аб’яўлена адкрытым у 15.00 18 жніўня. Ад імя кіраўніцтва раёна да сабраных звярнуўся намеснік старшыні райвыканкама Ігар Шакун. Потым слова ўзяла дэлегат Прадстаўніцтва Еўрапейскага Саюза Ірына Іванова і іншыя афіцыйныя асобы, якія непасрэдна займаюцца праектам “Валожын без бар’ераў: умацаванне магчымасцей для прадастаўлення сацыяльных і рэкрэацыйных паслуг для людзей з інваліднасцю”. Імі было адзначана, што Валожыншчына стала цэнтрам даступнага турызму ў Беларусі. Тут ужо цяпер можна карыстацца адпаведнай інфраструктурай, якая ў перспектыве будзе толькі пашырацца.